
CONSILIUL  JUDEŢEAN

HOTĂRÂREA nr.251
din 30 octombrie 2026
privind: aprobarea Planului operativ de acțiune pe timpul iernii pentru asigurarea circulației pe drumurile județene din administrarea Consiliului Județean Vrancea, pentru sezonul de iarnă 2026–2027
Consiliul Județean Vrancea, 

- văzând referatul Serviciului Mobilitate și Infrastructură Județeană nr.201/31378/22.10.2026 privind aprobarea Planului operativ de acțiune pe timpul iernii pentru asigurarea circulației pe drumurile județene din administrarea Consiliului Județean Vrancea, pentru sezonul de iarnă 2026–2027;

- având în vedere:

- art. 22 din Ordonanța Guvernului nr. 43/1997 privind regimul drumurilor, republicată, cu modificările și completările ulterioare;

- art. 17 și Anexa nr. 5 pct. 6 din Normativul privind prevenirea și combaterea înzăpezirii drumurilor publice, indicativ AND 525-2013, aprobat prin Ordinul ministrului delegat pentru proiecte de infrastructură de interes național și investiții străine nr. 289/2013 și Ordinul ministrului transporturilor nr. 2.170/2013;

- în baza art. 173 alin. (1) lit. d) coroborat cu alin. (5) lit. l) din O.U.G nr. 57/2019 privind Codul administrativ, cu modificările și completările ulterioare;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea; 
- în temeiul art. 196 alin. (1) lit. a) din O.U.G nr. 57/2019 privind Codul administrativ, cu modificările si completările ulterioare,
HOTĂRĂŞTE:

Art.1 Aprobarea Planului operativ de acțiune pe timpul iernii 2026–2027 pentru asigurarea circulației pe drumurile județene aflate în administrarea Consiliului Județean Vrancea, conform anexei care face parte integrantă din prezenta hotărâre.
Art.2 Prevederile prezentei hotărâri vor fi duse la îndeplinire de Președintele Consiliului Județean Vrancea, prin aparatul de specialitate și vor fi comunicate celor interesați de secretarul general al județului prin  Compartimentul Monitor Oficial Local din cadrul Serviciului Juridic.

